**SIJAISVANHEMPIEN VERKOSTO KOKOONTUU 15.9. JA 17.11.**

Meidän sakki -hankkeen sijaisvanhempien verkosto kokoontui kesäkuussa ensimmäistä kertaa. Paikalla oli 13 sisarussuhteiden vahvistamisesta kiinnostunutta sijaisvanhempaa. Osa sijaisvanhemmista kertoi toimivansa pitkäaikaisessa perhehoidossa ja osa lyhytaikaisessa perhehoidossa. Päivään osallistuivat myös Meidän sakki -hankkeen työntekijät Emilia Säles ja Annemari Karjalainen sekä Perhehoitoliiton vapaaehtoistoiminnan koordinaattori Minna Laine.

Verkostopäivään osallistuneet olivat yksimielisiä siitä, että sijaisperheiden sisarussuhteisiin tulee kiinnittää nykyistä huomattavasti enemmän huomiota riippumatta siitä, millä tavalla lapset ovat perheeseen tulleet. Verkostoon osallistuneilla oli kokemuksia siitä, että osa heidän perheestään on näkymätön sosiaalitoimen ja terveydenhuollon edustajille. Osallistujat olivat valmiita ryhtymään sisarussuhteiden vahvistamisen lähettiläiksi, jotta koko perheen huomioon ottamisen merkitys ja sisarussuhteiden vahvistamisen tärkeys tulisivat ammattilaisten tietoisuuteen.

Verkostopäivään osallistuneilla sijaisvanhemmilla oli paljon hyviä ehdotuksia siitä, miten he verkostona yhdessä Meidän sakki -hankkeen kanssa voisivat vaikuttaa asioihin ja mitä Meidän sakki voisi konkreettisesti tehdä sisarussuhteiden vahvistamiseksi. Muun muassa näitä ehdotuksia jalostetaan ja viedään eteenpäin seuraavissa tapaamisissa.

Meidän sakki -hanke toivottaa kaikki sisarussuhteiden vahvistamisesta kiinnostuneet sijaisvanhemmat tervetulleiksi sijaisvanhempien verkoston syksyn tapaamisiin! **Tapaamiset pidetään lauantaina 15.9. ja lauantaina 17.11. klo 12-16 Helsingissä myöhemmin ilmoitettavassa paikassa.** Meidän sakki -hanke tarjoaa osallistujille lounaan ja iltapäiväkahvit. Lisäksi pääkaupunkiseudun ulkopuolelta tuleville korvataan julkisten kulkuneuvojen käytöstä aiheutuneet kulut kuittia vastaan. Osallistujan ei tarvitse kuulua Perhehoitoliitto ry:n alueyhdistykseen. Myös ammatillisten perhekotien vanhemmat ovat lämpimästi tervetulleita!

**Ilmoittautumiset**

Verkoston tapaamisiin ilmoittaudutaan Annemari Karjalaiselle (annemari.karjalainen@perhehoitoliitto.fi tai 044 766 3305). Voit halutessasi ilmoittautua samalla kertaa molempiin päiviin. Muistathan kertoa erityisruokavaliosi aina ilmoittautuessasi! Näin varmistamme, että tietomme ovat ajan tasalla.

Viimeinen ilmoittautumispäivä 15.9.2018 tapaamiseen on 10.8.

Viimeinen ilmoittautumispäivä 17.11.2018 tapaamiseen on 12.10.

Lämpimästi tervetuloa!

Emilia Säles Annemari Karjalainen

hankepäällikkö hanketyöntekijä

p. 0400448084 p. 0447663305